OpenLLM-France/wikimedia huggingface dataset:
# Bad News Bears

Bad News Bears és una pel·lícula estatunidenca dirigida per Richard Linklater, estrenada el 2005.

## Argument

Morris Buttermaker (Thornton), un antic jugador de beisbol professional, pensa guanyar diners fàcilment fent-se entrenador d'un equip lamentable d'una petita lliga. Es troba al capdavant d'un grup indiciplinat de jugadors mediocres que transformen el camp dels somnis en un verdader malson! Burlat per un entrenador rival arrogant (Greg Kinnear), empentat per la seva nova empresària (Marcia Gay Harden) i desafiat pels seus protegits, Buttermaker ha de posar-se a la feina i ajudar els seus jugadors a realitzar l'inimaginable: formar un equip.

## Repartiment

* Billy Bob Thornton: Morris Buttermaker
* Greg Kinnear: Roy Bullock
* Marcia Gay Harden: Liz Whitewood
* Sammi Kane Kraft: Amanda Whurlitzer
* Ridge Canipe: Toby Whitewood
* Brandon Craggs: Mike Engelberg
* Jeffrey Davies: Kelly Leak
* Timmy Deters: Tanner Boyle
* Carlos Estrada: Miguel Agilar
* Emmanuel Estrada: Jose Agilar
* Troy Gentile: Matthew Hooper
* Kenneth 'K.C.' Harris: Ahmad Abdul Rahim
* Aman Johal: Prem Lahiri
* Jeffrey Tedmori: Garo Daragebrigadian
* Carter Jenkins: Joey Bullock

## Al voltant de la pel·lícula

* Es tracta d'un remake de The Bad News Bears, dirigida per Michael Ritchie el 1976.
* Els guionistes Glenn Ficarra i John Requa eren ja els autors de Bad Santa, una comèdia de la qual Billy Bob Thornton tenia igualment el paper principal.

## Banda original

* Centerfield, interpretat per John Fogerty
* Carmen, composta per Georges Bizet
* Habanera, composta per Georges Bizet i interpretada per Andre Kostelanetz & His Orchestra
* Pizzicato Polka, interpretada per Gary Sredzienski
* Na Wesele Witosa (At Wito's Wedding), interpretada per Gary Sredzienski
* Close to Champaign, interpretada per Los Straight Jackets
* Wack Wack, interpretada per The Young Holt Trio
* Dynasty 2, composta per Ken Rasner i Robert Lyon Rasner
* Stranglehold, interpretada per Ted Nugent
* Star Spangled Banner, composta per Francis Scott Key
* Estrella Spangled Banner, compost per Francis Scott Key
* Shinin On, interpretada per Grand Funk
* Everything is Alright, interpretada per Motion City Soundtrack
* Muscle of Love, interpretada per Alice Cooper
* Cocaine, interpretada per Eric Clapton
* Wipeout, interpretada per Phantom Planet
* Isn't It Romantic, composta per Lorenz Hart i Richard Rodgers
* This is War, interpretada per Ben Kweller
* Promise, interpretada per Simple Plan
* Bad Reputation, interpretada per Senses Fail
# Colom feréstec de Panamà

El colom feréstec de Panamà (Leptotila battyi) és un colom de la zona Neotropical, per tant un ocell de la família dels colúmbids (Columbidae). Endèmic del vessant del Pacífic i illes properes de Panamà.
# Serrat de l'Auró

El Serrat de l'Auró és una serra situada als municipis de Campdevànol i les Llosses (Ripollès), amb una elevació màxima de 1.133,2 metres.

## Referències

* ↑ «Serrat de l'Auró». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* Aquest topònim figura al «Nomenclàtor oficial de toponímia de Catalunya». Departament de Territori i Sostenibilitat, Generalitat de Catalunya, 2009. Arxivat de l'original el 01-12-2017.
# Al-Hàssan al-Askarí

Abu-Muhàmmad al-Hàssan ibn Alí (àrab: أبو محمد الحسن بن علي, Abū Muḥammad al-Ḥasan ibn ʿAlī) (Medina vers 846 - Samarra, 1 de gener de 874), més conegut com a Al-Hàssan al-Askarí (àrab: الحسن العسكري, al-Ḥasan al-ʿAskarī), fou l'onzè imam dels xiïtes duodecimans, conegut també com a as-Sàmit, al-Hadí, az-Zakí i altres sobrenoms. El seu pare era Alí an-Naqí, i la mare una umm wàlad de nom Hudayth o Susan.
Segons la tradició Alí an-Naqí el va designar successor poc abans de morir a Samarra el 868 (el germà gran Abu-Jàfar Muhàmmad ja havia mort) però un altre germà, Jàfar ibn Alí, es va oposar a la designació, i una part dels seguidors reconeixien només imam al fill premort(com l'imam amagat). En ser proclamat fou empresonat pel califa al-Mútamid (870-892) i va morir presoner l'1 de gener del 874 a Samarra; es va posar malalt el 25 de desembre del 873 i tot i que el califa va enviar metges per curar-lo va morir. Els hereus dels seus béns immobles foren la mare i el germà Djafar. Durant el seu període grups extremistes (gulat) van realitzar activitats que ja havien començat sota el seu pare, principalment els Namiriyya (seguidors de Muhàmmad ibn Nussayr al-Namirí) a Kufa; els Ishaqiyya (seguidors d'Ishaq ibn Muhàmmad Nakai al-Basrí) a Bàssora, Bagdad i Madain; i els Hassakiyya (seguidors d'Alí ibn Hasaka) a Qom.
Els seus seguidors es van dividir a la mort entre els que suposaven que Déu el ressuscitaria, altres que havia deixat un fill de nom Muhàmmad al-Kaïm, o altres (un fill amb una concubina, un fill pòstum, etc.), i altres que havia deixat l'imamat al seu germà Jafar o un altre germà, Muhàmmad ibn Alí. De tots els grups només els imamiya, que deien que Déu faria aparèixer un nou imam, van subsistir.
# Laurentides

Laurentides és una regió administrativa de la província canadenca del Quebec. Està situada a la riba nord del riu Sant Llorenç, prop de Mont-real. La regió està dividida en 8 municipalitats regionals de comtat (MRC) i 83 municipalitats.

## Demografia

* Població: 509 459 (2005)
* Superfície: 20 560 km²
* Densitat: 24,8 hab./km²
* Taxa de natalitat: 9,6‰ (2005)
* Taxa de mortalitat: 6,4‰ (2005)
Font: Institut de la statistique du Québec

## Vegeu també

* Muntanyes Laurencianes o (en francès) Laurentides

## Enllaços externs

* Portal regional de Laurentides Arxivat 2007-05-28 a Wayback Machine. (francès)
# Aristoclides (pintor)

Aristoclides (en grec antic: Άριστοκλείδης, llatí: Aristoclīdēs) va ser un pintor de l'antiga Grècia.
Plini el Vell diu que va pintar el temple d'Apol·lo a Delfos, i que mereix ser considerat com un dels millors mestres en l'art de la pintura.

## Referències

* ↑ Aristocleides a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 303
# Bahr Salamat

El Bahr Salamat és un riu estacional del Txad que desemboca al riu Chari. Passa per la ciutat d'Am Timan, capital de la regió de Salamat, i a través de la reserva de fauna de Bahr Salamat, al costat del Parc Nacional de Zakouma.
# Colom guatlla de Lawrence

El Colom guatlla de Lawrence (Geotrygon lawrencii) és una espècie d'ocell de la família dels colúmbids (Columbidae). Habita la selva humida de muntanya de Costa Rica i Panamà.
# Veliki Potočec

Veliki Potočec és un poble de Croàcia situat al comtat de Koprivnica-Križevci, al nord del país, i que pertany al municipi de Križevci. El 2021 tenia 360 habitants.

## Referències

* ↑ «Koprivnica-Križevci (Croatia): Settlements in Municipalities» (en anglès), 26 novembre 2022. [Consulta: 28 desembre 2024].
# Al-Minyā

Al-Minya és una ciutat d'Egipte a la riba occidental del Nil, capital de la governació del mateix nom, amb uns 150.000 habitants (més del doble amb els suburbis). És una ciutat comercial situada entre el Nil i el canal Ibrahimiya. L'activitat principal però és l'agricultura.
La ciutat és anomenada "El pont d'Egipte" (عروس الصعيد) perquè és entre l'Egipte mitjà i l'Alt Egipte. És a 246 km.al sud del Caire. Té algunes indústries químiques, tèxtils (cotó), d'alimentació, perfums i processament del sucre. La ciutat té universitat. La ciutat té un museu i serveix de base per les visites turístiques a Beni Hasan, Hermòpolis Magna i Tell al-Amarna. A l'altre costat del riu hi la ciutat de Kom al-Kefara on hi ha algunes tombes de l'Imperi mitjà. El cementiri musulmà i cristià de Zawyet al-Maiyitin (Plaça de la mort) és a uns 7 km al sud i és considerat un dels més grans cementiris del món; el poble fidel a les tradicions, s'enterra en aquest lloc; una mica més al sud es troba el lloc anomenat Kom al-Ahmar (el turó vermell) que cal diferenciar del lloc del mateix nom que fou l'antiga Nekhen (Hieracòmpolis), on hi ha algunes tombes que corresponen a dignataris de la ciutat d'Hebenu. Finalment, més al sud encara, hi ha algunes tombes del mateix període al llogaret de Nueirat.
No queden restes de l'antiga ciutat egípcia anomenada Menat-Kufu (la dida de Kufu o Kheops). El lloc principal és el Corniche, l'avinguda al costat del Nil. La principal mesquita és la d'Al-Umra, la més antiga; una altra mesquita és la d'Al-Lamati. S'acostuma a fer servir de base per les visites a Beni Hasan i Tell al-Amarna.
# Baix Asir

Baix Asir fou una subregió d'Asir (al seu torn una subregió de la Tihama)
El Baix Asir i l'Alt Asir formaven junts una subregió anomenada Mikhlaf, que era part de la Tihama, però al segle xix en quedar dividida la zona políticament, es va implantar el nom Baix Asir (no utilitzat localment) en oposició a l'Asir al-Sarat donat a l'Alt Asir, ja que la confederació d'al-Sarat estava establerta en aquesta zona.
El Baix Asir fou part dels dominis dels xerifs del Mikhlaf (la Tihama central, coneguda com a Tihamat al-Asir) coneguts modernament com a xerifs d'Asir (denominació anacrònica) i en realitat xerifs del Mikhlaf. El 1801 l'Alt Asir va formar un estat separat sota influència wahhabita (vegeu emirat de l'Alt Asir) i els xerifs van continuar governant al Baix Asir amb capital a Abu Arish i foren coneguts com a emirs o xeics d'Abu Arish. El 1830 van cedir Sabya a un religiós que va fundar l'estat dels idríssides d'Asir (normalment anomenats idríssides del Iemen en oposició als idríssides del Magreb o idríssides del Marroc). El 1872 els otomans van annexionar Abu Arish, i llavors fou l'emirat de Sabya el que en endavant va ser conegut com a emirat del Baix Asir.
# Colom guatlla de Veraguas

El colom guatlla de Veraguas (Leptotrygon veraguensis) és una espècie d'ocell de la família dels colúmbids (Columbidae), que habita la selva humida i boscos de Costa Rica i Panamà, oest de Colòmbia i nord-oest de l'Equador.

## Taxonomia

Classificat tradicionalment al gènere Geotrygon, alguns estudis de principis del segle XXI van determinar que podria ser una espècie germana del gènere Leptotila i es va crear per a ella el monotípic gènere Leptotrygon (Banks et al. 2013).

## Referències

* ↑ KP. Johnson i J. D. Weckstein. (2011). The Central American land bridge as an engine of diversification in New World doves. Journal of Biogeography 38: 1069-1076.
* ↑ RC. Banks, J. D. Weckstein, JV. Remsen i K. P. Johnson. 2013. Classification of a clade of New World doves (Columbidae: Zenaidini). Zootaxa 3669: 184-188
# Mas Trepat

El Mas Trepat és un mas situat al municipi de Preixens, a la comarca catalana de la Noguera a 332 metres d'altitud.

## Referències

* ↑ «Nomenclàtor oficial de toponímia de Catalunya» (pdf). www.gencat.cat. Departament de Política Territorial i Obres Públiques, Generalitat de Catalunya, 2009. Arxivat de l'original el 2018-05-16. [Consulta: 18 setembre 2017].
* ↑ «Mas Trepat». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Equips de l'Eurocopa 2024

Els equips de l'Eurocopa 2024 són les seleccions nacionals de futbol que van participar en la 17a edició del Campionat d'Europa de Futbol, organitzat per la UEFA.

## Grup B
### Espanya

Gerent: Luis de la Fuente
L'equip d'Espanya va anunciar un equip preliminar de 29 jugadors el 27 de maig de 2024. El 7 de juny de 2024 es va confirmar la convocatòria definitiva, amb la manca de Pau Cubarsí, Aleix García i Marcos Llorente.
| Dorsal | Posició | Jugador | Data de naixement/edat | Partits | Gols | Club |
| 1 | GK | David Raya | (1995-09-15)15 Setembre 1995 (28 anys) | 5 | 0 | Arsenal |
| 2 | DF | Dani Carvajal | (1992-01-11)11 Gener 1992 (32 anys) | 44 | 0 | Real Madrid |
| 3 | DF | Robin Le Normand | (1996-11-11)11 Novembre 1996 (27 anys) | 11 | 1 | Real Sociedad |
| 4 | DF | Nacho | (1990-01-18)18 Gener 1990 (34 anys) | 25 | 1 | Real Madrid |
| 5 | DF | Daniel Vivian | (1999-07-05)5 Juliol 1999 (24 anys) | 2 | 0 | Athletic Bilbao |
| 6 | MF | Mikel Merino | (1996-06-22)22 Juny 1996 (27 anys) | 21 | 1 | Real Sociedad |
| 7 | FW | Álvaro Morata | (1992-10-23)23 Octubre 1992 (31 anys) | 73 | 35 | Atlético Madrid (capità) |
| 8 | MF | Fabián Ruiz | (1996-04-03)3 Abril 1996 (28 anys) | 23 | 2 | Paris Saint-Germain |
| 9 | FW | Joselu | (1990-03-27)27 Març 1990 (34 anys) | 11 | 5 | Real Madrid |
| 10 | FW | Dani Olmo | (1998-05-07)7 Maig 1998 (26 anys) | 33 | 8 | RB Leipzig |
| 11 | FW | Ferran Torres | (2000-02-29)29 Febrer 2000 (24 anys) | 41 | 19 | Barcelona |
| 12 | DF | Álex Grimaldo | (1995-09-20)20 Setembre 1995 (28 anys) | 4 | 0 | Bayer Leverkusen |
| 13 | GK | Álex Remiro | (1995-03-24)24 Març 1995 (29 anys) | 1 | 0 | Real Sociedad |
| 14 | DF | Aymeric Laporte | (1994-05-27)27 Maig 1994 (30 anys) | 29 | 1 | Al Nassr |
| 15 | MF | Álex Baena | (2001-07-20)20 Juliol 2001 (22 anys) | 3 | 1 | Villarreal |
| 16 | MF | Rodri | (1996-06-22)22 Juny 1996 (27 anys) | 50 | 3 | Manchester City |
| 17 | FW | Nico Williams | (2002-07-12)12 Juliol 2002 (21 anys) | 14 | 2 | Athletic Bilbao |
| 18 | MF | Martín Zubimendi | (1999-02-02)2 Febrer 1999 (25 anys) | 6 | 0 | Real Sociedad |
| 19 | FW | Lamine Yamal | (2007-07-13)13 Juliol 2007 (16 anys) | 7 | 2 | Barcelona |
| 20 | MF | Pedri | (2002-11-25)25 Novembre 2002 (21 anys) | 20 | 2 | Barcelona |
| 21 | FW | Mikel Oyarzabal | (1997-04-21)21 Abril 1997 (27 anys) | 30 | 11 | Real Sociedad |
| 22 | DF | Jesús Navas | (1985-11-21)21 Novembre 1985 (38 anys) | 53 | 5 | Sevilla |
| 23 | GK | Unai Simón | (1997-06-11)11 Juny 1997 (27 anys) | 40 | 0 | Athletic Bilbao |
| 24 | DF | Marc Cucurella | (1998-07-22)22 Juliol 1998 (25 anys) | 4 | 0 | Chelsea |
| 25 | MF | Fermín López | (2003-05-11)11 Maig 2003 (21 anys) | 1 | 0 | Barcelona |
| 26 | FW | Ayoze Pérez | (1993-07-29)29 Juliol 1993 (30 anys) | 1 | 1 | Real Betis |
# Santa Coloma d'Argestues

Santa Coloma d'Argestues és una església del municipi de les Valls d'Aguilar protegida com a bé cultural d'interès local.

## Descripció

Edifici religiós d'una nau trapezoïdal coberta amb fusta, igual que l'absis. Semba que antigament era coberta amb volta. Té una porta adovellada al mur del costat de l'epístola. Campanar d'espadanya de dos ulls. Construcció rústega de pedres unides amb morter sense fer filades.

## Referències

* ↑ «Santa Coloma d'Argestues». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 gener 2014].
# Serra dels Aubellons

La Serra dels Aubellons és una serra situada entre els municipis de la Torre de l'Espanyol i de Vinebre a la comarca de la Ribera d'Ebre, amb una elevació màxima de 427 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mas Perequintana i l'Albornar

Mas Perequintana i l'Albornar és una masia del municipi de l'Escala inclosa en l'Inventari del Patrimoni Arquitectònic de Catalunya.

## Descripció

Situat al nord-oest de la població de l'Escala i a uns dos quilòmetres d'Empúries, a la banda sud-oest del veïnat de Cinclaus, fora del recinte del castell.
Mas de planta rectangular format per cinc crugies disposades consecutivament. A mesura que l'edifici creix en direcció est, la llargada de les crugies va disminuint, així com l'amplada s'incrementa. La coberta és a dues vessants de teula, amb el vessant oest molt més llarg que l'est. Es troba distribuït en planta baixa i pis. El portal és d'arc de mig punt adovellat i la resta d'obertures de la façana són rectangulars i estan emmarcades amb pedra. De les que estan situades al pis, dues presenten els ampits motllurats. Al mig del parament hi ha un rellotge de sol. A la façana est hi ha un petit contrafort i una petita arcada de maons, tapiada. La construcció és de pedra sense treballar, amb la façana arrebossada.
Aïllat al nord del mas, deixant un petit espai al mig, hi ha un edifici de planta rectangular, amb coberta a un sol vessant i dos pisos, el qual presenta dues arcades bastides amb rajols, amb els pilars de pedra. Al pis, una obertura rectangular per accedir a la pallissa. L'obra és de pedra sense desbastar i material constructiu, lligat amb morter de calç.

## Història

El lloc de Cinclaus està emplaçat en una petita eminència rocosa al bell mig de la plana al·luvial al nord-oest de l'Escala, a 2 km d'Empúries, per on passa l'antic camí d'Empúries a França (via Heraklea) i constitueix un interessant conjunt arquitectònic bastit sobre un lloc de poblament romà. Aquest està format per una església de s. IX restaurada el s. XVIII, les restes d'un castell del s. XIV (formades per un portal i una torre) un pont de baixa edat mitjana, i cinc masies del final del XVII i principis del xviii.
El primer esment de Cinclaus es documenta l'any 958 amb el text de centum claves a les proes de jurisdicció, domini i successió en què el comte Gausfred reconeix aquest lloc com una de les nombroses propietats del latifundista Riculf. L'origen etimològic de centum, deriva de la centuriarització o parcel·lació del camp d'Empúries. Posteriorment, l'any 1402 apareix amb la forma Sinch Claus en un registre dels pobles del comtat d'Empúries incorporats a la Corona pel rei Martí l'Humà. El 1633, en un document de l'arxiu municipal de l'Escala, es registra com quinque clavibus.
Els conjunt de cinc masos varen ser construïts aprofitant elements de l'antic castell. En el cas del mas Peraquintana i l'Albornar, situat fora del recinte, devia ser l'antiga parada del camí.

## Referències

* 1 2 3 4 5 6 «Mas Perequintana i l'Albornar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Colom guatlla versicolor

El colom guatlla versicolor (Geotrygon versicolor) és una espècie d'ocell de la família dels colúmbids (Columbidae) que habita els boscos de les muntanyes de Jamaica.

## Referències

* ↑ IUCN «Geotrygon versicolor» (en anglès). BirdLife International: The IUCN Red List of Threatened Species 2020, 26-08-2020. DOI: 10.2305/iucn.uk.2020-3.rlts.t22690924a178315820.en.
# Serra de Cal Queta

La Serra de Cal Queta és una serra situada al municipi de Copons (Anoia), amb una elevació màxima de 591 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Casa forta de les Olives

La Casa forta de les Olives és un edifici romànic del municipi de la Baronia de Rialb (Noguera) que forma part de l'Inventari del Patrimoni Arquitectònic de Catalunya. La casa forta de les Olives s'emplaça a la part alta d'una zona planera coneguda com les Argendes, envoltada de camps de conreu. En època moderna i contemporània aquesta antiga casa forta esdevingué masia.

## Descripció

Es tracta d'un edifici aïllat, de planta rectangular, amb un parell de cossos adossats, part dels murs del qual havia estat part d'una casa forta. Constaria de planta baixa, planta pis i golfes. Segons es desprèn de la lectura de paraments, de la façana nord, que té una longitud de 6,2 m, només els 2,5 metres inferiors pertanyen a la construcció original i són fets amb pedres rectangulars, arrenglerades en filades. Tota la part superior d'aquesta façana ha estat refeta i, fins i tot, sembla que, en part, fou fet de nou l'angle nord-est. Prop d'aquest angle hi ha una espitllera, potser original. No s'observen més obertures en aquest mur.
La resta de façanes presenten un parament similar al de la part alta de la façana septentrional, construïdes amb blocs de mida més petita, arrenglerats en filades i units amb morter de calç. Destaca el fet que part dels paraments estan construïts, en part, mitjançant tàpia. La façana principal, orientada a llevant, presenta una porta sobreelevada respecte al sòl de l'entorn a la qual s'accedeix per una rampa empedrada. La porta presenta una doble llinda, consistent en un bloc allargassat de pedra a la part de dalt i una llinda de fusta, segurament de factura posterior, més avall. Al primer pis les úniques obertures són una petita finestra rectangular amb ampit i llinda de fusta i dues petites finestres quadrangulars obertes directament al parament.
La teulada és a doble vessant, amb el carener paral·lel a la façana principal i coberta de teula àrab. A ponent i a migdia l'edifici presenta dos cossos adossats, d'època posterior, un dels quals està parcialment enrunat.
A l'interior, la planta baixa fou en bona part un estable i, en un dels cossos adossats s'hi conserva un interessant forn de pa. El primer pis fou utilitzat anys enrere com a conilleres. A l'exterior s'hi observen fragments de rodes de molí i una gran pica de pedra.
Per la tipologia dels paraments conservats podria datar-se el moment fundacional d'aquesta casa forta vers els segles XII o XIII, si bé s'hi continuà vivint, transformada en casa de pagès, fins fa pocs anys.

## Referències

* 1 2 3 4 5 6 7 «Casa forta de les Olives». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 gener 2016].
# Sant Pere d'Os de Civís

Sant Pere d'Os de Civís és una església romànica del municipi de les Valls de Valira (Alt Urgell) protegida com a bé cultural d'interès local. Apareix documentada per primer cop el 1312.

## Descripció

Edifici religiós originàriament romànic però modificat. Consta d'una nau amb capelles laterals. L'absis original es va transformar en un de rectangular. La portada és oberta a la façana oest. El campanar és de planta quadrada. Al mur sud, a la part antigament porxada, hi havia pintures murals que ara es conserven al Museu Diocesà de la Seu d'Urgell.

## Referències

* ↑ Rètol informatiu a Sant Pere d'Os de Civís. (Fotografia)
* ↑ «Sant Pere d'Os de Civís». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 gener 2014].

## Enllaços externs

* «Sant Pere d'Os de Civís». Via Romànica. Consell Comarcal de l'Alt Urgell. Arxivat de l'original el 2010-06-23. [Consulta: 12 gener 2014].
* «Sant Pere d'Os de Civís». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Punta del Camp de Bovera

La Punta del Camp de Bovera és una muntanya de 507 metres que es troba entre els municipis de la Bisbal de Montsant, a la comarca del Priorat i de la Palma d'Ebre, a la comarca del Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom guatlla de Sclater

El colom guatlla de Sclater (Zentrygon albifacies) és una espècie d'ocell de la família dels colúmbids (Columbidae) que habita la selva humida de les muntanyes d'Amèrica Central des del sud de Mèxic, a través de Guatemala, El Salvador i Hondures, fins al nord de Nicaragua.
# Serra del Lladre

La Serra del Lladre és una serra situada al municipi de Sitges (Garraf), amb una elevació màxima de 363 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Plistènet

Plistènet (en grec antic: Πλεισταίνετος, llatí: Pleistaenetus) fou un pintor atenès, germà de Fídies.
Solament l'esmenta Plutarc, que diu que va ser un dels més celebrats pintors del seu temps, junt amb Apol·lodor, Eufrànor, Nícies i Asclepiodor, entre els que pintaven victòries, batalles i herois.

## Referències

* ↑ Pleistaenetus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 412